Home > Community resources > HealthDay News > Why Major Zika Outbreak Is Unlikely in U.S.	Community resources
HealthDay News Why Major Zika Outbreak Is Unlikely in U.S. Graeme Smith vrees vir David Warner se ego | Netwerk24
10 April 2019 10:41
David Warner moet sy ego in toom hou wanneer hy sy terugkeer vir Australië maak, want hy is nie meer ’n onmisbare deel van die span nie, meen die voormalige Proteas-kaptein, Graeme Smith.
David Warner vertoon uitstekend in die Indiese Premierliga. Foto: AP
Warner (32) is verlede jaar in Maart vir 12 maande uit internasionale krieket geskors weens sy aandeel in die balpeuterskandaal in Suid-Afrika.
Die omstrede openingskolwer het sover in ses wedstryde in die Indiese Premierliga 349 lopies vir die Sunrisers Hyderabad gemoker, wat ’n honderdtal en drie vyftigtalle insluit. Hy sal na verwagting in die Aussies se groep ingesluit word vir die Wêreldbekertoernooi wat op 30 Mei in Engeland begin.
“Ek dink op die oomblik het hy Australiese krieket meer nodig as wat hulle hom benodig,” sê Smith.
“Hy is baie gedrewe – ek dink hy wil goed vertoon, hy wil sy waarde weer onderstreep en ek dink David Warner in daardie posisie is waarskynlik ’n goeie ou om deel van jou spanomgewing te hê.
“Maar die probleem is is sodra hy begin groter raak as almal anders, dit is waarskynlik waarvoor die spanbestuur hulself moet gereed maak.
Graeme Smith het lof en kritiek vir Warner. Foto: Getty Images
“Ouens soos (afrigter Justin) Langer en wie ook al die span aanvoer moet seker maak hulle beheer die situasie en bestuur daardie ego so goed as moontlik.”
Warner, geïdentifiseer as die meesterbrein agter die balpeutery, gaan ook gebuk onder kritiek vir sy aggressiwiteit op die veld, veral wanneer hy teenstanders
verbaal aanval (sledging).
“Hy was nog altyd ’n merkwaardige krieketspeler,” sê Smith.
“Hy kolf met daardie gedrewe natuur, daardie intensiteit, daardie ego om goed te vertoon.”
Maar, behalwe vir sy deugde met die kolf, het Warner ook ’n talent om mense verkeerd op te vryf, aldus Smith.
“Hy is maar net daardie tipe ou.”
Meer oor: David Warner | Graeme Smith | Wêreldbekerkrieket | Eendagkrieket | Balpeutery | Ipl
Smith, Warner ‘met ope arms verwelkom’
Darren Lehmann weer Heat se breier